Symboly, ktoré sa nachádzajú na riade, sú často určujúce preto, že dávajú spotrebiteľovi informáciu o tom, či je daný riad vhodný na umývanie v umývačke. Stretnúť sa môžete s rôznymi symbolmi, pretože pre označovanie vhodného/nevhodného riadu do umývačky riadu nie je stanovený žiadny štandard. Stretnúť sa môžete so symbolom dvoch tanierov s kvapkami, symbolom umývačky riadu alebo so špeciálnym symbolom, ktorý určuje aj maximálnu teplotu umývania. Taktiež môže ísť o preškrtnutú umývačku riadu alebo preškrtnuté taniere, vtedy nie je vhodné riad umývať v tomto spotrebiči. Na skle sa často môže objaviť symbol pohára s kvapkami, ktorý odporúča používanie programu na šetrné umývanie. Ďalej však na riade môžete nájsť symboly pre maximálnu či minimálnu teplotu, možnosť zmrazenia, recyklácie či použitie v mikrovlnke a iné značenie.\r